Tegnedo

Tegnedo o Tenedo in turco Bozcaada o Bozca ada, in grego Τένεδος, Τénedos) el ze un'ìzoła de ła Turchia situada inte el Mar Ezeo a poco verso sud de l'ingreso del streto dei Dardanełi e destante sirca 6 chiłòmetri da ła costa anatòłega. Aministrativamente ła costituise un distreto de ła provincia de Çanakkale, l'ùgnoło de ła Turchia a no gaver drento viłaji. La popołasion ła ze de facto consentrada intieramente inte el sentro abità de Tegnedo che el ze ponesto inte ła costa orientałe de l'ìzoła. Stòria L'ìzoła, che togaria el nome da Tenete, ła ze conosesto fin da l'antighità esendo citada in vari ponti de l'Iliade de Omero: drio Omero de fato sta ìzoła, co vedesta verso de ła sità de Troja, ła ghea vedesto avegner vari fati de ła guera de Troja. In particułare, ze cuà che łe nave achee łe se garia sconte simułando ła partensa inte el cuadro del stratajema che el gaveva dopo da condùzarli a ła concuista de ła sità Durante ła guera de Candia intrà Venesiani e Turchi (1656) un continzente venesian el zera desbarcà inte el 5 de lujo inte l'ìzoła. Le trupe venete che łe zera comandae dal Lisandro del Boro dopo oto dì i ze stai boni de concuistare ła fortesa. I Turchi a ła cual testa ghe ła zera Alì Mehmet ghe ga tocà dasar in man ai vinsitori tuto l'ecuipajamento bèłego. Inte el 1822 2 brigantini e 2 brułoti greghi i ghea atacà łe nave turche a ła fonda inte el porto de l'ìzoła. I Greghi che i zera comandai da Canaris e Cirìago, i ze stai boni de insendiar du nave nemighe. La reasion turca ła ze sta imediada ma ła zera vegnesta ostacołada da na furioza tenpesta che de facto ła ghea jutà ła retrocesion grega. Notasion Altri projeti Wikimedia Commons el detien imàjini o altri file so Tenedo el detien schemi gràfeghi so Linganbi foresti (TR) Sito ufisałebozcaada.gov.tr.